**הנחיות סביבתיות לעבודות הריסת מבנים.**

עבודות הריסה של מבנה כרוכות בהשפעה סביבתית משמעותית.

בפני הוועדה המקומית מוגשות בקשות להיתר הריסה כמהות הבקשה או כחלק מעבודות של התחדשות עירונית- הריסה ובניה מחדש.

מסמך זה מובא כמסמך מנחה לדרישות שיש לדרוש ממגיש הבקשה ומתווספות להוראות כל דין, חוק התכנון והבניה והתקנות המותקנות מכוחו, חוקי ודיני במשרד להגנת הסביבה והנחיות הרשות המקומית.

להלן המסמכים הנדרשים כתנאי לפעולת הריסה בה צפויה הפרעה למרחב הציבורי:

1. תוגש חוות דעת של מהנדס שהינו **יועץ בטיחות** מטעם מבקש ההיתר, לכלל סידורי הבטיחות הנוגעים לבצוע ההריסה ותהווה תנאי לשלב בקרת תכן.
2. תאום הסדרי התנועה ואישור משטרת ישראל יהווה תנאי לאישור תחילת העבודות.

היבטים סביבתיים:

1. כתנאי לקליטת הבקשה להיתר תוגש לאיגוד ערים לאיכה"ס, "דרום יהודה" **חוו"ד סביבתית,** המתייחסת למטרדי זיהום אוויר ורעש מפעולות ההריסה, הגריסה וההובלה עם פירוט האמצעים האקוסטיים, הפיזיים והמנהלתיים לצמצום מפלסי הרעש וזיהום האוויר לעמידה בתקנות הרלוונטיות:
2. תקנות למניעת מפגעים (מניעת רעש) התשנ"ג 1992.
3. תקנות למניעת מפגעים (רעש בלתי סביר מציוד בניה) תשל"ט 1979.
4. תקנות למניעת מפגעים (רעש בלתי סביר) התש"ן 1990.
5. רעידות ע"פ 4150 DIN.
6. פירוט מקורות אפשריים ליצירת מטרדי אבק וזיהום אוויר ופירוט האמצעים המוצעים לצמצום מטרדי אבק.
7. גריסת פסולת בניין תותר רק בתאום ובאישור הרשות המקומית ובתנאי איגוד ערים לאיכות הסביבה, "דרום יהודה". פעילות הגריסה תתבצע ע"י גורם מקצועי שנושא רישיון עסק בתוקף לכתובת האתר בבקשה זו.
8. ציוד ניפוי וגריסה יכלול אמצעים למניעת אבק כגון הרטבה, חיפוי מסועים וכיו"ב.
9. ציוד בניה באתר העבודות יוצב הרחק ככל האפשר משימושי קרקע רגישים לרעש.

תנאים לקליטת בקשה להיתר הריסה:

1. הצגת כמויות הפסולת שתיווצרנה במהלך ההריסה.
2. הצגת הסכם התקשרות עם אתרי הטמנה ו/או מחזור של מרכיבי הפסולת השונים, המאושרים ע"י המשרד להגנת הסביבה.

 עמוד 1 מתוך 2

תנאים שיש להשלים במהלך הביצוע:

1. לא יופעל ציוד בניה רועש באזור מגורים או בקרבת אזור מגורים בין השעות: 14:00-16:00 ומהשעה 19:00 עד 07:00 בבוקר שלמחרת.
2. חל איסור על הפעלת גנרטורים בתחום המגרש. תחילת העבודה במגרש תתאפשר רק לאחר קבלת חיבור זמני לחשמל (במידה ואין באתר חיבור לחשמל).
3. מבקש ההיתר ינקוט באמצעים למניעת אבק בדרכי העפר באתר העבודה ובדרכי גישה אל אתר עבודה, הנמצא במרחק של עד 500 מ' משטח בנוי.
4. שירותי עובדים יחוברו לרשת הביוב העירונית. לחילופין יעשה שימוש בשירותים כימיים.
5. יודגש כי היתר הבניה אינו תחליף לרישיון עסק להפעלת ציוד מכני באתר (מגרסות).
6. מכלי דלק/שמן יוצבו במאצרה תקנית באופן שימנע זליגה של שפכים לקרקע.

תנאים לקבלת תעודת גמר:

1. הצגת אישורים מקוריים חתומים, על פינוי חומרים למחזור ועל קליטת פסולת באתר סילוק מורשה, ע"פ כתבי התקשרות שהוצגו לפני קבלת ההיתר. האישורים יהיו על שם בעל ההיתר.

טיפול באסבסט:

בבקשה להריסה יסומנו מבנים או חלקי מבנים העשויים אסבסט, כולל ציון שטחם במ"ר.

חלקי אסבסט במבנה המיועד להריסה יפורקו ויפונו ע"י קבלן בעל אישור בתוקף מהמשרד להגנת הסביבה, בהתאם לסוג העבודה, על פי הנחיות המשרד להגנת הסביבה ובאישור הוועדה הטכנית לאבק מזיק.

**יודגש כי:** טיפול באסבסט אשר יימצא באתר העבודה יבוצע רק לאחר הגשת בקשה וקבלת אישור והנחיות מהוועדה הטכנית לאבק מזיק **ויבוצע לפני כל עבודה אחרת באתר**.

פסולת אסבסט תפונה לאתר מורשה על פי כל דין לסוג הפסולת. אישורים על הטמנת האסבסט באתר מורשה יוצגו לאיגוד ערים לאיכה"ס.

הנחיות מפורטות לטיפול באסבסט, ראה באתר המשרד להגנת הסביבה- מידע למבקשים להסיר אסבסט.

הנחיות סביבתיות להריסת מבנים עמוד 2 מתוך 2